*Proiect*

**GUVERNUL**

**HOTĂRÂRE** Nr. \_\_din \_\_.\_\_2023

**cu privire la acordarea ajutorului pentru fermieri afectați de prețurile la fertilizanți**

Publicat : \_\_-07-2023 în Monitorul Oficial Nr. \_\_\_\_-\_\_\_\_ art. \_\_\_

În temeiul art. 19 lit. g) și art. 36 alin. (1) lit. a) din Legea finanțelor publice și responsabilității bugetar-fiscale nr. 181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul HOTĂRĂȘTE:

1. Ministerul Finanțelor va aloca, din fondul de rezervă al Guvernului, mijloace financiare în sumă de 200000,0 mii lei Agenției de Intervenție și Plăți pentru Agricultură din subordinea Ministerului Agriculturii și Industriei Alimentare, pentru acordarea unui ajutor unic fermierilor.

2. Se aprobă Regulamentul privind stabilirea modului de acordare a ajutorului pentru diminuarea costurilor fertilizanților asupra producătorilor agricoli (se anexează).

3. În caz de nevalorificare a resurselor financiare planificate pentru acordarea subvențiilor, acestea vor fi utilizate în conformitate cu Regulamentele privind condițiile, ordinea și procedura de acordare a mijloacelor Fondului Național de Dezvoltare a Agriculturii și Mediului Rural, aprobat de Guvern.

4. Controlul asupra executării prezentei hotărâri se pune în sarcina Ministerului Agriculturii și Industriei Alimentare.

5. Prezenta hotărâre intră în vigoare la data publicării.

**PRIM-MINISTRU DORIN RECEAN**

**Contrasemnează:**

**Ministrul agriculturii**

**și industriei alimentare Vladimir BOLEA**

**Ministrul finanțelor Veronica SIREȚEANU**

Aprobat

prin Hotărârea Guvernului nr. \_\_\_/2023

**REGULAMENT**

privind stabilirea modului de acordare a ajutorului pentru diminuarea costurilor fertilizanților asupra fermierilor

**Capitolul I**

**DISPOZIȚII GENERALE**

1. Regulamentul privind stabilirea modului de acordare a subvențiilor pentru diminuarea costurilor fertilizanților asupra producătorilor agricoli (în continuare –Regulament) stabilește modul de acordare a mijloacelor financiare destinate compensării parțiale a cheltuielilor suportate la achiziționarea fertilizanților, destinați la inițierea și întreținerea culturilor cerealiere din prima grupă.
2. În sensul prezentului Regulament se utilizează următoarele noțiuni:

1) solicitant– fermier astfel cum este prevăzut art. 4 alin. (1) pct. 1) lit a), b), c) al Legii nr. 71/2023 cu privire la subvenționarea în agricultură și mediul rural care dispune și exploatează teren arabil, ce a fost însămânțat cu culturi din prima grupă pentru roada anului 2023 și declarat conform Raportului statistic nr. 4-agr., aprobat prin Ordinul BNS al Republicii Moldova nr 106 din 06 octombrie 2008;

2) culturi din prima grupă– grâu, orz, ovaz, triticale;

3) ajutor – plată nerambursabilă şi neimpozabilă, acordată din Fondul național de dezvoltare a agriculturii şi mediului rural pentru realizarea compensării parțiale a cheltuielilor suportate la achiziționarea și administrarea fertilizanților în inițierea și întreținerea culturilor din prima grupă;

4) raport totalizator– informație referitoare la cantitățile de fertilizanți administrați în baza Registrului de evidență a utilizării fertilizanților (Anexa nr. 5), astfel cum este prevăzut la art. 231 alin. (3) lit a) al Legii nr. 119/2004 cu privire la produsele de uz fitosanitar și fertilizanți, sistematizată de către Agenția Națională pentru Siguranța Alimentelor/ Agenția de Intervenție și Plăți pentru Agricultură  în baza informațiilor prezentate de reprezentanțele sale teritoriale/ consiliile raionale/municipale conform pct. 48 și 75 lit. b) al Regulamentului cu privire la importul, stocarea, comercializarea şi utilizarea produselor de uz fitosanitar şi a fertilizanţilor, aprobat prin Hotărârea de Guvern nr. 1045/2005;

5) raport general– totalitatea de informație sistematizată referitoare la beneficiarii de subvenții. Raportul general este elaborat și ținut  de Agenția de Intervenție și Plăți pentru Agricultură.

1. Ajotorul se acordă, prin intermediul Agenției de Intervenție și Plăți pentru Agricultură, pentru fertilizanții utilizați la inițierea și întreținerea următoarele culturi:
2. grâu;
3. orz;
4. ovăz;
5. triticale.
6. Ajutorul se acordă, prin intermediul Agenției de Intervenție și Plăți pentru Agricultură, pentru diminuarea efectelor a prejudiciului cauzat culturilor de prima grupă, ca urmare a prețurilor ridicate la inputuri și la fertilizarea culturilor destinate în obținerea recoltei anului 2023.
7. Ajutorul se acordă solicitantului care face dovada utilizării fertilizanților la inițierea și întreținerea culturilor din prima grupă. Se acordă subvenții solicitanților care au utilizat fertilizanți, conform Registrului de evidență a utilizării fertilizanților.
8. În scopul obținerii ajutorului, solicitantul trebuie să întrunească următoarele condiții:

1) să dețină sau să prelucreze în fapt terenurile agricole;

2) să dispună de cont bancar în monedă națională (MDL);

3) suprafața indivizibilă minimă eligibilă pentru acordarea compensației constituie 0,5 ha pentru toate culturile eligibile;

5) să dispună de Registrului de evidență a utilizării fertilizanților (Anexa nr. 5) și a facturilor fiscale, astfel cum este prevăzut la art. 231 alin. (3) lit a) al Legii nr. 119/2004 cu privire la produsele de uz fitosanitar și fertilizanți;

6) datele din Registrului de evidență a utilizării fertilizanților prezentate de către solicitant trebuie să corespundă cu datele din Raportul totalizator;

7) să nu gestioneze suprafețe mai mari de 1500 ha de culturi de prima grupă.

**Capitolul II**

**MODUL DE CALCULARE A AJUTORULUI**

1. Ajutorul se acordă solicitanților sub formă de ajutor financiar pentru o unitate de suprafață de teren arabil fertilizat și însămânțat cu culturi de prima grupă sub formă de cuantum, în funcție de cultură, mărimea suprafețelor gestionate, în vederea compensării parțiale a cheltuielilor suportate de către fermieri micro și mici, dar care nu gestionează suprafețe mai mari de 1500 ha, la însămânțarea și întreținerea terenurilor agricole.
2. Mărimea ajutorului pentru culturile afectate se calculează reieșind din suprafața însămânțată și fertilizată (conform Registrului de evidență a utilizării fertilizanților), astfel cum este prevăzut la art. 231 alin. (3) lit a) al Legii nr. 119/2004 cu privire la produsele de uz fitosanitar și fertilizanți și a Raportului totalizator prezentate de către Agenția Națională pentru Siguranța Alimentelor și/sau Consiliile Autorităților publice de nivelul II.
3. Perioada de depunere a cererilor de solicitare a ajutorului financiar va constitui 21 zile calendaristice de la data intrării în vigoare a prezentei hotărâri.
4. Informația despre data-limită de depunere a cererilor va fi plasată pe paginile web oficiale ale Agenției de Intervenție și Plăți pentru Agricultură și Ministerului Agriculturii și Industrie Alimentare.
5. Mărimea ajutorului per hectar de teren arabil fertilizat și însămânțat se calculează de către Agenția de Intervenție și Plăți pentru Agricultură (în continuare – Agenție) în baza fondului disponibil în acest sens, raportată la suprafața totală eligibilă, conform dosarelor recepționate, aplicând coeficientul liniar (coraportul dintre valoarea fondului disponibil la suma totală a subvențiilor calculate în baza solicitărilor eligibile) și formulei:

**Ma = Se x Cc,**

unde:

Ma – mărimea ajutorului;

Se – suprafața eligibilă per beneficiar, ha;

Cf – cuantumul financiar.

1. Suprafața eligibilă per solicitant nu va depăși 1500 ha și se calculează conform formulei:

**Se = (S1 + .. +Sn) x k,**

unde:

Se – suprafața eligibilă per solicitant;

S1…Sn – suma suprafețelor de teren agricol fertilizate, conform Certificatului de confirmare și Registrului de evidență a utilizării fertilizanților;

k – coeficientul de categorisire a agentului economic, conform informației declarate pe propria răspundere:

- până la 300 ha, k =1,0;

- de la 301 ha până la 600 ha, k = 0,9;

- de la 601 ha până la 1000 ha, k = 0,8;

- de la 1001 ha până la 1500 ha, k = 0,7;

- de la 1501 ha, k=0,0.

1. Cuantumul financiar per hectar va constitui raportul dintre suma totală disponibilă pentru compensare și suprafața totală eligibilă pe țară:

**Cc=Cf / Set,**

unde:

Cf – cuantumul financiar/buget alocat;

Set – suprafața totală eligibilă pe țară (suma suprafețelor eligibile ale tuturor solicitanților de subvenții), ha.

1. Agenția de Intervenție și Plăți pentru Agricultură, după expirarea perioadei de depunere a cererilor de solicitare a ajutorului financiar, în termen de 10 zile lucrătoare de la recepționarea cererilor de la subdiviziunile teritoriale, va examina și va generaliza informația și, în baza acesteia, va stabili cuantumul valoric la unitatea de suprafață (1 ha), (coraportul dintre valoarea fondului disponibil la suprafața totală eligibilă), care urmează a fi acordat solicitanților eligibili.
2. Agenția de Intervenție și Plăți pentru Agricultură va publica pe pagina web oficială informația generalizată care va cuprinde suprafața eligibilă per beneficiar, după care va fi calculat ajutorul financiar. Ulterior, în decurs de 5 zile lucrătoare, solicitantul de ajutor poate prezenta obiecțiile asupra informației generalizate.
3. După expirarea termenului expus la punctul 15 orice modificare sau solicitare de recalcul pentru acordarea ajutorului financiar nu va fi acceptată.

**Capitolul III**

**MODUL DE ACORDARE A COMPENSAȚIEI**

1. Dosarele de solicitare a ajutorului, împreună cu documentele în original, pentru care sunt atașate copiile la dosar, se depun de către solicitant la subdiviziunile teritoriale ale Agenției de Intervenție și Plăți pentru Agricultură din raza teritorială în care își desfășoară activitatea solicitantul de subvenții, după intrarea în vigoare a prezentului Regulament.
2. Termenul-limită de depunere a dosarelor este 31 iulie 2023.
3. Dosarul de acordare a compensației va conține următoarele documente obligatorii:

1) cererea de acordare a ajutorului, conform modelului din anexa nr. 1;

2) declarația pe propria răspundere privind completitudinea dosarului și veridicitatea informației din documentele prezentate, conform modelului din anexa nr. 2;

3) certificatul de confirmare, conform anexei nr. 3;

4) copia Registrului de evidență a utilizării fertilizanților conform Anexei nr. 5 al Legii nr. 119/2004 cu privire la produsele de uz fitosanitar și fertilizanți;

5) dovada deținerii contului bancar deschis la o bancă din Republica Moldova;

6) copia extrasului din Registrul de stat al persoanelor juridice sau a certificatului de înregistrare a gospodăriei țărănești;

1. Dosarul se depune șnuruit, sigilat și numerotat, astfel încât să nu permită detașarea și/sau înlocuirea documentelor, precum și semnat pe fiecare pagină de către solicitant. Documentele prezentate în copii trebuie să conțină mențiunea „corespunde originalului” și semnătura solicitantului. La depunerea cerii de acordare a ajutorului, solicitantul primește confirmarea care atestă recepționarea dosarului de către subdiviziunea teritorială a Agenției de Intervenție și Plăți pentru Agricultură.
2. Agenția de Intervenție și Plăți pentru Agricultură, în ordinea introducerii cererilor în Sistemul informațional automatizat „Evidența solicitanților și beneficiarilor de subvenții”, efectuează:

1) verificarea completitudinii datelor din dosar;

2) calculul mărimii ajutorului;

3) includerea datelor în raportul totalizator, conform anexei nr. 4;

4) autorizarea spre plată a cererilor care întrunesc criteriile de eligibilitate.

1. Reprezentantul subdiviziunii teritoriale comunică solicitantului, prin orice modalități permise de Codului administrativ al Republicii Moldova nr.116/2018, în termen de cel mult 5 zile lucrătoare, calculate din ziua recepționării acestuia, despre lipsa actelor prevăzute la punctul 21.
2. În procesul examinării dosarului recepționat, reprezentantul Agenției de Intervenție și Plăți pentru Agricultură va respinge cererea de acordare a ajutorului financiar în cazul neîntrunirii condițiilor stabilite de Regulament. Decizia de respingere se notifică solicitantului în termen de 10 zile lucrătoare.
3. Decizia de respingere a cererii de acordare a ajutorului financiar poate fi contestată conform prevederilor Codului administrativ al Republicii Moldova nr.116/2018 la sediul central al Agenției de Intervenție și Plăți pentru Agricultură, din momentul respingerii cererii de solicitare a ajutorului.
4. Subdiviziunile teritoriale ale Agenției de Intervenție și Plăți pentru Agricultură, în termen de 5 zile lucrătoare de la recepționarea dosarului, efectuează:

1) asigurarea introducerii dosarelor în Sistemul informațional automatizat „Evidența solicitanților și beneficiarilor de subvenții” în ordinea depunerii acestora;

2) examinarea și verificarea autenticității documentelor prezentate și a corespunderii acestora cu documentele originale;

3) asigurarea transmiterii dosarelor de solicitare către Oficiul central al Agenției de Intervenție și Plăți pentru Agricultură.

1. Oficiul central al Agenției de Intervenție și Plăți pentru Agricultură, în termen de 5 zile lucrătoare de la recepționarea dosarului:

1) va examina și va generaliza informația cu privire la solicitanții de compensații;

2) va asigura transmiterea informației cu privire la beneficiarii de compensații către Ministerul Agriculturii, și Industrie Alimentare;

3) va respinge cererile de acordare a ajutorului financiar care nu corespund condițiilor stabilite de prezentul Regulament și va notifica solicitantul în termen de 10 zile lucrătoare de la data emiterii deciziei respective, cu indicarea posibilității de contestare a acesteia, conform prevederilor Codului administrativ al Republicii Moldova nr. 116/2018;

4) va autoriza spre plată cererile de acordare a ajutorului financiar eligibile.

1. Cererile prealabile împotriva deciziilor Agenției de Intervenție și Plăți pentru Agricultură de respingere a cererilor de acordare a ajutorului financiar se examinează în condițiile prevederilor Codului administrativ al Republicii Moldova nr. 116/2018.
2. Dosarele de acordare a compensațiilor se păstrează în arhiva Agenției de Intervenție și Plăți pentru Agricultură timp de 3 ani.

**Capitolul IV**

**RESPONSABILITĂȚI ȘI SANCȚIUNI**

1. Responsabili de corectitudinea și veridicitatea datelor din dosarul de solicitare a subvențiilor sunt fermierii - solicitanți de subvenții, autoritățile administrației publice locale, iar de corectitudinea distribuirii ajutoarelor către solicitanți – Agenția de Intervenție și Plăți pentru Agricultură.
2. Solicitanții de ajutoare care au prezentat date neveridice în scopul obținerii nejustificate a surselor financiare vor fi incluși în Lista de interdicție a beneficiarilor de subvenții, conform procedurii stabilite de Regulamentele privind condițiile, ordine și procedura de acordare a mijloacelor Fondului Național de Dezvoltare a Agriculturii și Mediului Rural aprobate de Guvern.
3. Încălcarea prevederilor prezentului Regulament, care poate duce la acordarea neîntemeiată a subvenției, atrage după sine răspundere contravențională sau penală, conform legislației.

Anexa. nr.1

Anexa nr. 2

Anexa nr. 3

Anexa nr. 4

Anexa nr. 1

la Regulamentul privind stabilirea
modului de acordare a ajutorului
pentru diminuarea costurilor fertilizanților
 asupra producătorilor agricoli

**CERERE**

**de calculare și acordare a ajutorului**

Prin prezenta, solicitantul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(denumirea întreprinderii, gospodăriei țărănești, instituției publice)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,(*certificatul de înregistrare, seria, numărul, data eliberării*)

cu numărul de identificare de stat – codul fiscal (IDNO) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de către dl/dna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de administrator/conducător □, reprezentant legal □ *(se bifează în pătratul respectiv)*, solicit calcularea și acordarea ajutorului pentru diminuarea costurilor fertilizanților utilizați în inițierea și întreținerea culturilor de prima grupă pentru roada anului 2023, asupra producătorilor agricoli, pentru suprafața totală de \_\_\_\_\_\_\_\_\_\_\_ ha, inclusiv:

- grâu \_\_\_\_\_\_\_ ha, din care fertilizate \_\_\_\_\_ha;

- orz \_\_\_\_\_\_\_ ha, din care fertilizate \_\_\_\_\_ha;

- triticale\_\_\_\_\_\_\_ ha, din care fertilizate \_\_\_\_\_ha;

- ovaz \_\_\_\_\_\_\_ ha, din care fertilizate \_\_\_\_\_ha.

 (se specifică cultura)

Solicit ca ajutorul să-mi fie calculat în conformitate cu prevederile Regulamentului privind stabilirea modului de acordare a ajutorului pentru diminuarea costurilor fertilizanților asupra fermierilor, care va transferat pe contul bancar nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în monedă națională, deservit de Banca Comercială\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, codul băncii\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

La cerere se anexează:

1) declarația pe propria răspundere privind completitudinea dosarului și veridicitatea informației din documentele prezentate;

2) copia certificatului de înregistrare a gospodăriei țărănești;

3) certificatul de confirmare, eliberat de autoritatea administrației publice locale/reprezentanța teritorială al Agenției Naționale pentru Siguranța Alimentelor;

4) copia registrului de evidență a utilizării fertilizanților conform Anexei nr. 5 al Legii nr. 119/2004 cu privire la produsele de uz fitosanitar și fertilizanți;

|  |  |  |
| --- | --- | --- |
|  Data \_\_\_ \_\_\_\_ 2023 | Conducător al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (denumirea întreprinderii, gospodăriei țărănești, instituției publice)Nume, prenume \_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_(semnătura) |

Tel.:\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_

Anexa nr. 2

la Regulamentul privind stabilirea
modului de acordare a ajutorului
pentru diminuarea costurilor fertilizanților
 asupra producătorilor agricoli

**DECLARAȚIE**

**pe propria răspundere privind completitudinea dosarului și veridicitatea**

**informației din documentele prezentate**

Prin prezenta, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de

(denumirea întreprinderii, gospodăriei țărănești)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cunoscând prevederile legislației (numele, prenumele administratorului, conducătorului, reprezentantului legal)

penale în vigoare cu privire la falsul în declarații, cunosc condițiile Regulamentului privind stabilirea modului de acordare a ajutorului pentru diminuarea costurilor fertilizanților asupra producătorilor agricoli și declar pe propria răspundere:

1) că toată informația din cererea de acordare a ajutorului financiar și din documentele anexate este corectă/veridică și mă angajez să respect condițiile cerute în conformitate cu actele normative/legislative referitoare la acordarea ajutorului și să anexez la cerere documentele justificative solicitate;

2) suprafața totală a terenurilor agricole gestionată de întreprinderea pe care o reprezint (inclusiv plantații pomicole) constituie \_\_\_\_\_\_\_\_\_\_\_\_\_\_ha, această informație va fi utilizată pentru coeficientul de categorisire – *k*;

3) că îmi dau acordul privind accesarea datelor cu caracter personal de către subiecții implicați în procedura de recepționare, verificare și autorizare spre plată a suportului financiar solicitat;

4) terenurile agricole pentru care fac obiectul fertilizării și pentru care se solicită ajutor finaciar sunt arabile și au avut destinația însămânțării culturilor de prima grupă;

4) că, în cazul în care nu respect oricare din condițiile și criteriile prevăzute de Regulamentul privind stabilirea modului de acordare a ajutorului pentru diminuarea costurilor fertilizanților asupra producătorilor agricoli, dosarul de solicitare a suportului financiar va fi considerat neeligibil;

5) că, în cazul în care voi prezenta date neveridice în dosar, mă oblig să rambursez ajutorul în modul stabilit;

|  |  |  |
| --- | --- | --- |
|   Data \_\_\_ \_\_\_\_\_2023 | Conducător al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(denumirea întreprinderii, gospodăriei țărănești, instituției publice)Nume, prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   \_\_\_\_\_\_\_\_\_\_ (semnătura) |

Anexa nr. 3

la Regulamentul privind stabilirea
modului de acordare a ajutorului
pentru diminuarea costurilor fertilizanților
 asupra producătorilor agricoli

**Certificat de confirmare**

**nr. \_\_\_\_\_ din \_\_\_\_\_\_\_\_\_\_ 20\_\_**

Prin prezenta, primarul соmunei/satului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, raionul\_\_\_\_\_\_\_\_\_\_\_\_\_\_\_, certifică faptul că întreprinderea/ gospodăria țărănească (de fermier)/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (denumirea întreprinderii/gospodăriei țărănești (de fermier)/instituției publice)

codul fiscal \_\_\_\_\_\_\_\_\_\_\_\_\_\_, a deținut sau a prelucrat în fapt suprafețe de teren însămânțate cu culturi de prima grupă, pentru recolta anului 2023, pe o suprafață totală de \_\_\_\_\_\_\_\_ ha, din care \_\_\_\_\_\_ ha au fost fertilizate pentru inițierea și întreținerea culturilor de prima grupă, conform, inclusiv:

- grîu \_\_\_\_\_\_\_ ha;

- orz \_\_\_\_\_\_\_\_ ha;

-triticale\_\_\_\_\_\_ haȘ

- ovaz \_\_\_\_\_\_\_ ha.

Total numere cadastrale deținute, conform specificației \_\_\_\_\_\_\_\_\_\_\_\_\_\_\_

Se indică numerele cadastrale:

Notă: Dacă numerele cadastrale sunt în ordine consecutivă și au același cod, pot fi numerotate prin cratimă (ex.: 4840xxxxxx - 4840xxxxxx).

Semnătura: \_\_\_\_\_\_\_\_\_\_\_\_\_\_\_\_\_\_\_ (primar)

LȘ \_\_\_\_\_\_\_\_\_\_\_\_\_\_\_\_\_\_\_ (inginer cadastral)

Anexa nr. 4

la Regulamentul privind stabilirea
modului de acordare a ajutorului
pentru diminuarea costurilor fertilizanților
 asupra producătorilor agricoli

**Informație generalizatoare/totalizatoare cu privire la solicitanții de ajutor financiar pentru diminuarea costurilor fertilizanților asupra producătorilor agricoli**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Raionul** | **Localitatea** | **Denumirea solicitantului** | **Suprafața eligibilă, ha** | **Suma de subvenții solicitate, lei** | **Suma de subvenții alocate, lei** |
| 1. |   |   |   |   |  |   |
| 2. |   |   |   |   |  |   |
| 3. |   |   |   |   |  |   |
| 4. |   |   |   |   |  |   |
| 5. |   |   |   |   |  |   |
| … |   |   |   |   |  |   |